**Kneset** (po hebrejsky כנסת, doslova „schôdza") je jednokomorový zákonodarný orgán v Izraeli, ktorý sídli v štvrti Giv'at Ram v Jeruzaleme. Celkovo v ňom zasadá 120 poslancov, ktorí sú volení na základe pomerného volebného systému na štvorročné volebné obdobie. Minimálny zisk hlasov vo voľbách nutný pre prítomnosť v Knesete je od roku 2014 3,25 %. Do roku 1992 pritom bola hranica iba 1 %, do roku 2003 1,5 % a do marca roku 2014 2 % hlasov. Právomocami Knesetu sú návrhy zákonov, voľba prezidenta a predsedu vlády, schválenie vládneho kabinetu a dozorovanie nad činnosťou vlády. Izraelským špecifikom je štátny kontrolór, ktorý je parlamentom tiež menovaný a odvolávaný.

Zákony sú v Knesete schvaľované jednoduchou väčšinou, pričom sú po ich schválení v treťom čítaní zverejnené v Reshumot, izraelskej obdobe Zbierky zákonov. Dôležitú rolu v prijímaní zákonov hrá absencia Izraelskej ústavy. Akýkoľvek možný rozpor medzi zákonmi a Základnými zákonmi skúma Najvyšší súd Štátu Izrael. Rozhodnutia súdu sú podobne ako pri slovenskom Ústavnom súde precedentné pre všetkých.

Predstavitelia ženského pohlavia Knesetu sa v hebrejčine volajú hebr. חַבְרַת הַכְּנֶסֶת‎ *(Havrat HaKnesset)* a mužského pohlavia hebr. חֲבֵר הַכְּנֶסֶת‎ *(Haver HaKnesset).*

Komisie
-------

Súčasťou Knesetu sú i štyri typy komisií – stále, špeciálne, etická a komisia pre dohody.

### Stále komisie

* Domová komisia
* Finančná komisia
* Komisia ekonomických záležitostí
* Komisia obrany a zahraničných vecí
* Komisia vnútra a environmentalistiky
* Komisia imigrácie, prijímania a diaspóry
* Vzdelávacia, kultúrna a športová komisia
* Ústavná, právna a súdna komisia
* Komisia práce, zdravia a sociálneho zabezpečenia
* Vedecká a technologická komisia
* Komisia štátnej kontroly
* Komisia pre postavenie žien

### Špeciálne komisie

* Komisia pre drogové závislosti
* Komisia práv detí
* Komisia pre zahraničných pracujúcich
* Izraelská centrálna volebná komisia
* Komisia verejných petícií

Etická komisia je zodpovedná za jurisdikciu členov Knesetu ktorí porušili etické pravidlá Knesetu alebo boli zapojení do ilegálnych aktivít mimo Knesetu. V rámci svojej zodpovednosti môže etická komisia udeliť rôzne sankcie členom ale nemá dovolené obmedziť právo hlasovať.

Komisia pre dohody navrhuje po každých voľbách zloženie a predsedov stálych komisí, stanovuje usporiadanie schôdzí politických strán v Knesete a distribúciu miestností pre členov a strany.

História Knesetu
----------------

Kneset bol prvýkrát zvolaný 14. februára 1949, deň potom čo skončil mandát dovtedajšieho parlamentného zboru Asifat ha-nivcharim, ktorý existoval v mandátnej Palestíne od roku 1920. V roku 2003 začal Kneset vypracovávať návrhy oficiálnej ústavy, založené na základných zákonoch. Posledné voľby sa konali 23. marca 2021.

### Miesto a časová os výstavby

* 14. február 1949: Prvé zasadnutie ustanovujúceho zhromaždenia, Židovská agentúra, Jeruzalem
* 8. marec 1949 – 14. december 1949: Kino Kessem v Tel Avive (v súčasnosti sa tam nachádza Opera Tower, Migdal HaOpera)
* 26. december 1949 – 8. marec 1950: Židovská agentúra, Jeruzalem
* 13. marec 1950: Froumine Building, ulica King George, Jeruzalem
* 1950 – 1955: Izraelská vláda vyhlásila architektonickú súťaž na stálu budovu Knesetu. Ossip Klarwein zvíťazil so svojim návrhom.
* 1955: Vláda schválila plán postaviť budovu na jeho súčasnej polohe
* 1957: James de Rothschild informuje predsedu vlády Davida Ben-Guriona o jeho želaní financovať výstavbu budovy
* 14. október 1958: Položený základný kameň budovy Knesetu
* 31. august 1966: Odhalenie novej budovy (počas šiesteho Knesetu)
* 1981: začína výstavba nového krídla
* 1992: Nové krídlo je v prevádzke
* 2001: Začína výstavba nového krídla ktoré v podstate zdvojnásobuje podlahovú plochu Knesetu
* 2007: Nové krídlo je v prevádzke

Zostavy Knesetu
---------------

Každý Kneset má svoje volebné poradové čislo. Preto sa Kneset zvolený voľbami v roku 1949 volá *Prvý Kneset*. Súčasný Kneset zvolený v marci 2020 je dvadsiaty tretí.

* Prvý Kneset (1949 – 1951)
* Druhý Kneset (1951 – 1955)
* Tretí Kneset (1955 – 1959)
* Štvrtý Kneset (1959 – 1961)
* Piaty Kneset (1961 – 1965)
* Šiesty Kneset (1965 – 1969)
* Siedmy Kneset (1969 – 1974)
* Ôsmy Kneset (1974 – 1977)
* Deviaty Kneset (1977 – 1981)
* Desiaty Kneset (1981 – 1984)
* Jedenásty Kneset (1984 – 1988)
* Dvanásty Kneset (1988 – 1992)
* Trinásty Kneset (1992 – 1996)
* Štrnásty Kneset (1996 – 1999)
* Pätnásty Kneset (1999 – 2003)
* Šestnásty Kneset (2003 – 2006)
* Sedemnásty Kneset (2006 – 2009)
* Osemnásty Kneset (2009 – 2013)
* Devätnásty Kneset (2013 – 2015)
* Dvadsiaty Kneset (2015 – 2019)
* Dvadsiaty prvý Kneset (2019)
* Dvadsiaty druhý Kneset (2019 – 2020)
* Dvadsiaty tretí Kneset (2020 – 2021)
* Dvadsiaty štvrtý Kneset (od 2021)

Schôdze Knesetu
---------------

Každé funkčné obdobie Knesetu je obecne známe podľa svojho poradia. Preto sa Kneset, ktorý bol zvolený v prvých voľbách v roku 1949 označuje ako prvý. Súčasný Kneset zvolený v roku 2021 je v poradí dvadsiatym štvrtým. Predsedom vlády je Naftali Bennett, alternatívnym predsedom vlády Yair Lapid, predsedom parlamentu Mickey Levy a opozičný líder je Benjamin Netanjahu.

Členovia
--------

Kneset má 120 členov podľa židovskej tradície *Muža veľkej schôdze* (po hebrejsky : כְּנֶסֶת הַגְּדוֹלָה) alebo *Anshei Knesset HaGedolah* (אַנְשֵׁי כְּנֶסֶת הַגְּדוֹלָה, „Muž veľkej schôdze"), tiež známe ako *Veľká Synagóga*, alebo Synod, čo bola schôdza 120 pisárov, mudrcov a prorokov v období od konca Biblických prorokov po začiatok skorého obdobia druhého chrámu až po skoré obdobie Helenizmu.

Voľby
-----

120 členov Knesetu je volených z jedného celoštátneho volebného obvodu na štvorročné obdobie s výhradou výzvy na predčasné voľby. Všetci občania Izraela ktorí majú 18 a viac rokov môžu hlasovať v zákonodarných voľbách ktoré sa uskutočňujú tajným hlasovaním.

Bezpečnosť
----------

Kneset chráni Stráž Knesetu, ochranná bezpečnostná jednotka zodpovedná za bezpečnosť budovy a členov Knesetu. Stráže sú umiestnené mimo budovy aby zabezpečili ozbrojenú ochranu a zriadenci sú umiestnení vnútri aby zabezpečili poriadok. Stráž Knesetu má tiež slávnostnú úlohu, zúčastňuje sa i privítania hodnostárov na Mount Herzl v predvečer Izraelského dňa nezávislosti.

Turizmus
--------

Kneset organizuje ranné prehliadky v hebrejčine, arabčine, angličtine, francúzštine, španielčine, nemčine a ruštine v nedeľu a vo štvrtok. V pondelok, utorok a stredu je možné sledovať živý prenos z Knesetu.

Referencie
----------

1. 1 2   main.knesset.gov.il, [cit. 2019-05-01]. Dostupné online.
2. ↑   Israel Raises Electoral Threshold to 3.25 Percent. *Haaretz*, 2014-03-12. Dostupné online [cit. 2019-05-01]. (po anglicky)
3. ↑   www.knesset.gov.il, [cit. 2019-05-01]. Dostupné online.
4. ↑   *Middle East :: Israel – The World Factbook – Central Intelligence Agency* [online]. www.cia.gov, [cit. 2019-05-01]. Dostupné online.
5. ↑  MAZIE, STEVEN V. 1971-. *Israel's higher law : religion and liberal democracy in the Jewish state*. Lanham : Lexington Books, 2006. Dostupné online. ISBN 0739112597.
6. ↑   *Voľby v Izraeli opäť nemajú jasného víťaza, najviac hlasov získal Netanjahu* [online]. svet.sme.sk, 24.03.2021, [cit. 2021-06-27]. Dostupné online.
7. ↑   *Izrael: Nástup novej vlády a pád Netanjahua oslavovali v uliciach tisíce ľudí* [online]. www.tasr.sk, 13.06.2021, [cit. 2021-06-27]. Dostupné online.
8. ↑   main.knesset.gov.il, [cit. 2020-06-10]. Dostupné online.

Zdroj
-----

*Tento článok je čiastočný alebo úplný preklad článkov Kneset na českej Wikipédii, Knesset na anglickej Wikipédii a Great Assembly na anglickej Wikipédii.*